Príloha č. 2:
								NEZVEREJŇOVAŤ!

UZNESENIE VLÁDY SLOVENSKEJ REPUBLIKY
č. 21
z 10. januára 2001

k informatívnej správe o zistených nedostatkoch v zariadeniach sociálnych 
služieb v pôsobnosti Ministerstva práce, sociálnych vecí a rodiny SR
prezentovaných delegáciou Výboru CPT na záverečnom stretnutí 18.10.2000
a o prijatých a navrhovaných opatreniach

Číslo materiálu:          3264/2000
Predkladateľ:              minister spravodlivosti 

Vláda

A.	berie na vedomie
     	A.1.	informatívnu správu o zistených nedostatkoch v zariadeniach sociálnych
                        služieb v pôsobnosti Ministerstva práce, sociálnych vecí a rodiny SR
                        prezentovaných delegáciou Výboru CPT na záverečnom stretnutí dňa        
                        18. 10. 2000;

B.	schvaľuje
B.1.	opatrenie prijaté Ministerstvom práce, sociálnych vecí a rodiny SR, uvedené v časti II. informácie;

C.	ukladá
            
	prednostovi Krajského úradu v Bratislave
	prednostovi Krajského úradu v Trnave
C.1.	uplatniť v návrhu štátneho rozpočtu na rok 2002 finančné prostriedky na zvýšenie počtu kvalifikovaných zamestnancov; na vonkajšiu opravu a vnútornú úpravu objektov a na reštitučné vysporiadanie Domov sociálnych služieb v Okoči a Veľkom Bieli;

	ministrovi zdravotníctva
	ministrovi práce, sociálnych vecí a rodiny 
C.2.	predložiť na rokovanie vlády návrh systémového riešenia dlhodobého poskytovania ústavnej starostlivosti klientom s duševnými poruchami a poruchami správania ich umiestňovaním do špecializovaných zdravotníckych zariadení zriadených v pôsobnosti Ministerstva zdravotníctva SR s možnosťou poskytovania aj sociálnych služieb
	
	do 31. januára 2001
C.3.	predložiť na rokovanie vlády návrh systémového riešenia používania, resp. odstránenia používania sieťových postelí v zariadeniach sociálnych služieb v pôsobnosti Ministerstva práce, sociálnych vecí a rodiny SR

	do 31. januára 2001

C.4.	vykonať konziliárne vyšetrenia klientov – A.K. z Domova sociálnych služieb pre dospelých vo Veľkom Bieli  a J.K. z Domova sociálnych služieb pre deti a dospelých v Okoči z hľadiska ich duševného stavu a prijať potrebné opatrenia v súvislosti so zabezpečením komplexnej starostlivosti o uvedených klientov

	do 10. januára 2001

D.	odporúča

	generálnemu prokurátorovi
D.1.	preveriť na jednotlivých krajských úradoch a na Ministerstve práce, sociálnych vecí a rodiny SR spôsob vykonávania kontroly dodržiavania a ochrany ľudských práv a základných slobôd klientov v zariadeniach sociálnej starostlivosti 

	do 30. marca 2001

Vykonajú:	minister zdravotníctva
		minister práce, sociálnych vecí a rodiny
		prednosta Krajského úradu v Bratislave
		prednosta Krajského úradu v Trnave 

Na vedomie: generálny prokurátor